钦定古今图书集成/明伦汇编/官常典/第178卷 > 南齐
## 钦定古今图书集成/明伦汇编/官常典/第178卷 > 南齐

南齐以国相、太宰、大司马、大将军皆为公，为赠官。置
太傅及太尉、司徒、司空，主国家大政，有长史、主簿、祭
酒、令史之属，而尚书令、仆射专总诸曹。

按《南齐书百官志》：“国相，萧曹以来为人臣极位。宋
孝建用南谯王义宣，至齐不用人，以为赠，不列官
太宰。宋大明用江夏王义恭，以后无人，齐以为赠。
太傅、太师、太保、太傅，周旧官，汉末董卓为太师；晋
惠帝初，卫瓘为太保。自后无太师，而太保为赠，齐唯
置太傅。”

“大司马、大将军”宋元嘉用彭城王义康，后无人，
齐以为赠。

太尉、司徒、司空三公，旧为通官。司徒府领天。

下州郡名数，户口簿籍，虽无常置，左右长史，左西掾
属主簿，祭酒令史以下，晋世王导为司徒右长史，于
宝撰立《官府职仪》，已具。

录尚书。尚书令总领尚书台二十曹，为内台主。
行遇诸王以下，皆禁驻。左右仆射分道无令。左仆射
为台主，与令同。

左仆射领殿中主客二曹事。诸曹郊庙、园陵、车驾
行幸、朝仪台内非违、文官举补、满叙疾假事，其诸吉
庆瑞应、众贺灾异、贼发众变、临轩崇拜、改号格制、莅
官铨选，凡诸除署、功论、封爵、贬黜、八议、疑谳、通关案，
则左仆射主，右仆射次经，维是黄案，左仆射右仆射
署，朱符见字，经都丞竟，右仆射横画成目，左仆射画
令画右。官阙，则以次并画。若无左右，则直置仆射在
其中间，总左右事。